CELEX: 32021D0005
Language: da
Date: 2020-12-15 00:00:00
Title: Den Udenrigs- og Sikkerhedspolitiske komités afgørelse (FUSP) 2021/5 af 15. december 2020 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2019/783 (BiH/31/2020)

7.1.2021   
               
               
                  DA
               
               
                  Den Europæiske Unions Tidende
               
               
                  L 4/8
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2021/5
         af 15. december 2020
         om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2019/783 (BiH/31/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38,
         under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, stk. 1, og
         ud fra følgende betragtninger:
         
                     (1)
                  
                  
                     Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina (»den øverstbefalende for EU-styrken«).
                  
               
                     (2)
                  
                  
                     Den 30. april 2019 vedtog PSC afgørelse (FUSP) 2019/783 (2) om udnævnelse af brigadegeneral Reinhard TRISCHAK til øverstbefalende for EU-styrken.
                  
               
                     (3)
                  
                  
                     EU's operationschef har indstillet, at generalmajor Alexander PLATZER udnævnes til ny øverstbefalende for EU-styrken som efterfølger for brigadegeneral Reinhard TRISCHAK fra den 15. januar 2021.
                  
               
                     (4)
                  
                  
                     EU's Militærkomité gav den 23. oktober 2020 sin godkendelse af indstillingen fra EU's operationschef.
                  
               
                     (5)
                  
                  
                     Afgørelse (FUSP) 2019/783 bør derfor ophæves.
                  
               
                     (6)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet.
                  
               
                     (7)
                  
                  
                     Det Europæiske Råd i København vedtog den 12.-13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de af Unionens medlemsstater, der også enten var NATO-medlemmer eller partnere i »Partnerskab for Fred«, og som derfor havde indgået bilaterale sikkerhedsaftaler med NATO —
                  
               VEDTAGET DENNE AFGØRELSE:
         
            Artikel 1
            Generalmajor Alexander PLATZER udnævnes herved til øverstbefalende for EU-styrken i Den Europæiske Unions militæroperation i Bosnien-Hercegovina fra den 15. januar 2021.
         
         
            Artikel 2
            Afgørelse (FUSP) 2019/783 ophæves.
         
         
            Artikel 3
            Denne afgørelse træder i kraft den 15. januar 2021.
         
         
            Udfærdiget i Bruxelles, den 15. december 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 252 af 28.7.2004, s. 10.
         
            (2)  Den Udenrigs- og Sikkerhedspolitiske Komités afgørelse (FUSP) 2019/783 af 30. april 2019 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2018/355 (BiH/28/2019) (EUT L 127 af 16.5.2019, s. 11).